Qiu Menghuang

Qiu Menghuang (Bahasa Cina: 邱孟煌; pinyin: Qiū Mènghuáng, lahir 12 Disember 1968), juga dikenal sebagai nama pentasnya A Qiu (阿丘), adalah penyampai televisyen dan blogger dari China.

Kehidupan awal
Qiu Menghuang dilahirkan di Shantou, Wilayah Guangdong pada 12 Disember 1968, kedua orang tuanya adalah tentera. Ibu Qiu adalah orang Cina Malaysia yang kembali ke Tanah Besar. Beliau dimasukkan ke Maktab Latihan Guru Guangxi (Universiti Nanning Normal pada zaman kini), beliau juga mengambil jurusan ekonomi politik. Setelah lulus pada tahun 1989, beliau ditugaskan di Nanning Cotton Textile Printing and Dyeing Factory sebagai ahli kumpulan kesatuan sekerja. Pada tahun 1992, beliau menjadi penulis drama di Teater Seni Nanning.

Kerjaya
Qiu menyertai China Central Television (CCTV) sebagai penyampai televisyen pada 21 April 2003. Beliau telah mengadakan beberapa program, termasuk Society in the News (社会记录), The Elite (人物新周刊), dan Daily stories (天天故事汇). 

Pada bulan November 2019, ada desas-desus mengatakan bahawa Qiu telah "diusir dari CCTV dan tidak pernah diberikan kerja lagi". Namun, ia dibantah olehnya.

Semasa pandemik COVID-19 di China, pada 26 Februari 2020, Qiu memuat naik sebuah siaran di Sina Weibo: "Walaupun stereotaip 'lelaki sakit Asia' telah hancur selama lebih dari satu abad, dapatkah kita lebih lembut dan meminta maaf dalam nada, dengan rendah hati memakai beberapa topeng muka dan tunduk kepada dunia dan berkata 'maaf diatas kekacauan'?" Tweet tersebut kemudiannya dihapus, namun, ramai pengguna media sosial China menuduh Qiu "mengkhianati China" dan "memberikan asas moral untuk tingkah laku anti-China di peringkat global". Pada 4 Mac, CCTV mengumumkan bahawa Qiu telah "dilarang sepenuhnya dari mengadakan rancangan".

Rujukan

Kategori:Kelahiran 1968
Kategori:Orang hidup
Kategori:Penyampai televisyen
Kategori:Orang Hakka